Parshvottanasana

Parshvottanasana (; ATSA: Pārśvottānāsanā) atau Sikap Regangan Sisi (Jawi: ) ialah satu asana berdiri dan tunduk ke hadapan dalam yoga sebagai senaman moden.

 Etimologi dan asal-usul 

Nama bagi sikap ini adalah daripada bahasa Sanskrit  () bermaksud "sisi",  () bermaksud "hebat" (intens),  () bermaksud "memanjangkan", dan  (), bermaksud "tempat duduk" atau "sikap".

Sikap ini tidak dikenali dalam hathayoga zaman pertengahan, tetapi diterangkan dalam karya Krishnamacharya tahun 1935, Yoga Makaranda, dan diguna pakai oleh anak-anak murid beliau Pattabhi Jois dan B. K. S. Iyengar dalam aliran yoga masing-masing. Sikap yang serupa muncul dalam Primary Gymnastics 1924 oleh Niels Bukh; Mark Singleton mencadangkan bahawa Krishnamacharya, yang dipengaruhi oleh budaya gimnastik umum pada zamannya, telah menerapkan sikap-sikap gimnastik ke dalam gaya yoga beliau yang mengalir.

 Keterangan 
Sikap ini dimulakan daripada Tadasana. Kedua-dua tapak tangan dirapatkan dalam kedudukan berdoa di belakang badan dengan hujung jari menghala ke atas. Kaki diletakkan kira-kira sepanjang satu kaki jaraknya, dengan kedua-dua kaki kekal lurus. Kaki hadapan menghala terus ke hadapan; manakala kaki belakang dipusingkan ke hadapan kira-kira 60 darjah. Pinggul diselaraskan pada sudut tegak dengan kaki, supaya badan boleh bergerak ke bawah dalam tundukan ke hadapan terus ke atas kaki hadapan. Tangan boleh diletakkan di lantai untuk memperhebatkan regangan.

 Rujukan 

 Sumber 






Kategori:Asana berdiri
Kategori:Asana asimetri

en:Parshvottanasana